Table of Contents

Title Page

Könyvmarketing 1.0 (2024-es kiadás) - Hogyan építs fel működő könyvmarketing rendszert ingyenes eszközökkel?

Bevezető, azaz ugye te is utálod a marketinget?

A titok: adj el marketing nélkül!

1. Szerezz bizalmat!

2. Építsd az e-mail-listádat!

3. Írj „jó” könyvet!

4. Használd a személyes ismeretség erejét!

5. Mielőtt megjelenne a könyved...

Összefoglalás

A szerzőről

Nádasi Krisz könyvei

Tanfolyamok

Copyright Krisz Nádasi, 2024.

A szerző fényképét Dénes Zsuzsanna készítette (http://zsuzsannadenes.blogspot.hu/)

Minden jog fenntartva

Kiadja: KNW kiadó, Budapest

www.krisznadasiwrites.hu

Ez az e-könyv a személyes példányod. Nem kerülhet eladásra vagy ingyenes átadásra más személynek, akkor sem, ha ingyenes letöltés keretében jutott Hozzád. Ha szeretnéd megosztani másokkal, kérem, hogy minden egyes személy részére külön példányt tölts le belőle! Ha a könyvet úgy olvasod, hogy nem Te vásároltad, illetve nem személyesen Neked töltötték le, kérem, hogy látogass el bármely internetes portálra, ahol kapható, és kérd el, vásárold meg a saját példányod. Innen fogom tudni, hányan olvassák műveimet! Köszönöm, hogy tiszteletben tartod írói munkásságomat!

Harmadik kiadás

Nádasi Krisz szakkönyvei íróknak:

Hogyan írjunk könyvet? - Gyakorlati kalauz fogalmazáshoz, irodalmi és szakmai szövegek írásához

Írj könyvet arról, amihez értesz! – Sikeres szakmai, üzleti, ismeretterjesztő könyv írása és kiadása lépésről lépésre

Írói jegyzetek – Segédkönyv történetíróknak

Magánkiadás előtt – A kreatív írás alapjairól

Kreatív írás munkafüzet - Írói gyakorlatok

Könyvkiadók kíméljenek! – Online könyvek kiadása ingyen a Libri, Bookline, Google Play és más könyvesboltokban

Könyvmarketing 1.0 – Adj el könyvet marketing nélkül, építs fel működő könyvmarketing rendszert ingyenes eszközökkel

Instagram-marketing (nem csak) íróknak és szövegíróknak – Könyvmarketing 2.0

Grafomán ötlettár – 600 önismereti és kreatív írói tipp, kérdés

Sétanapló

Párbeszédnapló

Köszönöm, hogy letöltötted a könyvet! Remélem, hogy hasznosnak fogod találni. Bizalmadért cserébe szeretnék veled megosztani egy egyszeri, egyedi és rettentően kedvezményes ajánlatot. Ha komolyan érdekel az írás és a könyvkiadás, 3000 forint kedvezménnyel vásárolhatod meg a következő könyvkiadás-könyvmarketing workshopot, kattints ide, és használd a wsh3000 kuponkódot!

Bevezető, azaz ugye te is utálod a marketinget?

PERSZE.

Nem szeretünk eladni.

Utálunk odaállni valaki elé és azt mondani:

– Itt vagyok. Ez vagyok én. Fizess értem. Mennyi pénzt érek? Mekkora értéket képviselek?

Én is így vagyok vele. Az én komfortzónámon is kívül esik, hogy direkt üzeneteket kelljen megfogalmaznom, és azt mondjam: vedd meg a könyvem, vedd meg a kurzusom! Mindent megteszek, hogy az ilyen helyzeteket elkerüljem.

Miért van ez? Miért utálunk eladni?

Mert nem akarunk nemleges választ kapni, amikor feltesszük a kérdést: Kellek Neked? Kifejezetten kerüljük ezeket a szituációkat. Nem szeretjük a visszautasítást.

És most kapaszkodj meg: az eladás márpedig definíció szerint visszautasítással is jár. Természetszerűleg nem fog mindenkinek kelleni a termékünk, szolgáltatásunk – a könyvünk. A tiszta ivóvízen kívül nem létezik olyan dolog, amire minden embernek szüksége lenne, ezért aki azt kérdezi: kell-e neked ez a valami, amit árul, nyilvánvalóan fog kapni nemet is válaszként.

Úgyhogy amikor felteszed a kérdést: kell-e a könyvem?, Te Magad is előre tudod, hogy fogsz kapni nemet is.

Amikor pénzért árulsz valamit, nemcsak azt az adott terméket, szolgáltatást, könyvet árulod, hanem saját magadat is. Ezért van az, hogy rosszul éljük meg, amikor a vevők nem kérnek a könyvünkből. Úgy érezzük, minket utasítanak vissza. A helyzet pedig még árnyaltabb lesz, amint az árról lesz szó, mert itt már az a kérdés, ÉN megérem-e a vásárlómnak azt az adott árat, amit az árumért kérek.

Szörnyű. Utálom az értékesítést.

Úgyhogy nem is csinálom.

Nem mondom senkinek, hogy vegye meg a könyvem. Nem hirdetek sehol.

És mégis sikerül eladnom a könyveimet.

2014 nyarán kezdtem el foglalkozni a magánkiadással és a könyvmarketinggel, és az azóta eltelt idő alatt rengeteget tanultam.

Hogy ma hol tartok?

Ennek a kiadványnak az elején felsoroltam a műveimet, és azt is megadtam, a nagyobb példányszámban fogyó könyvek kategóriájukban mennyire népszerűek. Nem azért tettem ezt, hogy dicsekedjek, hanem hogy kézzel fogható bizonyítékot adjak neked arra, hogy a rendszer, amit e könyvben leírok, működik.

És persze a képernyőképekkel is lehet csalni, de azért mutatok neked ilyet is, hátha ez meggyőz, hogy érdemes rám hallgatni. Itt van például egy Libri-képernyő 2016-ból, a legnépszerűbb ifjúsági regényekkel:

MUTATOM AZ ITUNES KRIMINOVELLA kategóriájának bestseller-listáját. Két könyvem is szerepel rajta:

A BOOK&WALKNÁL AZ ÍRÁSSAL kapcsolatos könyveim igen népszerűek:

ÉS HOGY A PÉLDÁNYSZÁMOKRÓL is beszéljünk, még egy képernyőképet mutatok. Ez a Smashwordsön keresztül értékesített könyveim statisztikája 2014-re:

UGYANEZZEL A MÓDSZERTANNAL 2023-ban is sikerkönyv lett az Írj könyvet arról, amihez értesz, ami a szakmai-üzleti könyvírás csínját-bínját írja le, és már amikor megírtam, tudtam, hogy az emberek ilyen témájú könyvet egyáltalán nem keresnek. Én mégis meg akartam írni, hogy meglegyen, és a szakkönyves ügyfelek rám találhassanak. Működött? Igen:

És tudod, mi a legjobb az egészben?

Hogy tudom, mitől fogytak a könyveim úgy, ahogy fogytak.

És ha én tudom, és megmutatom Neked, akkor Te is tudni fogod.

Ebben a kiadványban azt az alapvető keretrendszert mutatom meg, amit használok. Ahogy egyre több hús kerül majd a rendszeremre, egyre többet fogok másoknak is megmutatni. Az első célom az, hogy az alapokat minél több író megkaphassa, ezért is készítettem először ezt a bevezető könyvet, és tervezem, hogy megírom a folytatását.

De beszéljünk most Rólad. Jó úton jársz, ha e sorokat olvasod, és:

- Írónak tartod magad, vagy szeretnél az lenni.

- Van megjelent könyved, vagy szeretnél írni egyet, netalán már el is kezdted.

- Magánkiadásban vagy hagyományos kiadónál jelent meg könyved, vagy e kettő közül valamelyiket tervezed.

Ma Magyarországon a magánkiadás gyakrabban tabu, stigma és szitokszó, mint becsülnivaló eredmény. Ennek két oka van:

- nem terjedt még el az a nézet, hogy szerkesztő által nem ellenőrzött könyvet egyszerűen nem szabad kiadni;

- aki szerkesztőt fogad, gyakran választ rosszul, olcsó, pályakezdő, gyakorlatlan emberre bízza a szövegét;

- nagyon mélyen él bennünk az a beidegződés, hogy csak az a könyv az igazi, ami mellett egy hagyományos kiadó letette a voksát.

Ha te is saját magad adod ki a könyvedet, az alábbiakat ajánlom:

- Először is: légy magadra büszke. Ezer emberből egy jut el oda, hogy megírjon és kiadjon egy könyvet, tehát neked sikerült az, amiről 999 másik ember nem is álmodik, vagy megpróbálta ugyan, de nem ért el sikert.

- Ha már büszke vagy, tanulj meg kritikusnak is lenni magaddal szemben. Tűzd zászlóra a folyamatos tanulást, kész szövegeidhez keress próbaolvasókat, szerezz szerkesztőt/lektort. Ne hitesd el magaddal, hogy olyan szuper arc vagy, hogy neked nincs mit tanulnod, hova fejlődnöd.

- Ha szép példányszámot érsz el, bízol a tudásodban és fájdalommal látod más könyvek hibáit, itt az ideje, hogy írj egy új kéziratot, és megkeress vele egy hagyományos kiadót. Ettől több bevételed azért lesz, mert az egyik könyved sikere befolyásolja a másik fogyását is. Légy vele tisztában, hogy mivel a magyar könyveladások tetemes része a könyvesboltokban történik, ráadásul az ügyes kiadók ügyesen kihelyezett könyvei fogynak, nagyon jó reklámértéke van, ha ide bejutsz. Hagyományos kiadásban sokkal nagyobb példányszámot lehet elérni, mint magánban. Azután vissza is lehet térni a magánkiadáshoz. Az olvasók, ha megismernek és szeretik, amit csinálsz, keresni fogják saját kiadású könyveidet is. Ugyanis a boltokba is be lehet kerülni szerzői kiadással. A legjobb példa erre Karády Anna és B. E. Belle ügyfeleim, akiknek az első néhány regénye kiadónál jelent meg, aztán a sikeren felbuzdulva saját kiadásban jelentették meg regényeiket.